Rikunarita-ORG/Wikinium huggingface dataset:
# ഓപ്പൺ ലൈബ്രറി

**ഇംഗ്ലീഷ് വിലാസം**

Open Library| Open Library homepage in September 2011 |
| വിഭാഗം | Digital library index |
| ലഭ്യമായ ഭാഷകൾ | English |
| വരുമാനം | donation |
| യുആർഎൽ | openlibrary.org |
| അലക്സ റാങ്ക് |  16,427 (April 2014[[Category:Articles containing potentially dated statements from **പ്രയോഗരീതിയിൽ പിഴവ്: അപ്രതീക്ഷിതമായ < ഓപ്പറേറ്റർ**]]) |
| വാണിജ്യപരം | no |
| അംഗത്വം | free |
| ആരംഭിച്ചത് | 2006 (2006) |
| നിജസ്ഥിതി | Active |
| ഉള്ളടക്കത്തിൻ്റെ അനുമതിപത്രം | AGPLv3 |

എക്കാലത്തും പ്രസിദ്ധീകരിച്ചിട്ടുള്ള എല്ലാ പുസ്തകങ്ങൾക്കുമായി ഒരു വെബ് പേജ് എന്ന ഉദ്ദേശത്തോടെ തുടങ്ങിയ ഒരു ഓൺലൈൻ പദ്ധതിയാണ്**ഓപ്പൺ ലൈബ്രറി (Open Library)**. ഈ പദ്ധതിക്ക് തുടക്കം കുറിച്ചവരിൽ ആരൺ ഷ്വാർട്‌സ്, ബ്രെവ്സ്റ്റർ കാലെ തുടങ്ങിയവർ ഉൾപ്പെടുന്നു.
സാൻ ഫ്രാൻസിസ്കോ ആസ്ഥാനമാക്കി ലാഭേച്ഛയില്ലാതെ പ്രവർത്തിക്കുന്ന സംഘടനയായ ഇന്റർനെറ്റ് ആർകൈവിന്റെ ഒരു പദ്ധതിയാണിത്. കാലിഫോർണിയ സ്റ്റേറ്റ് ലൈബ്രറി, കാലെ- ഓസ്റ്റിൻ ധർമ്മസ്ഥാപനം എന്നിവയിൽ നിന്നുമാണ് ഓപ്പൺ ലൈബ്രറിയുടെ നടത്തിപ്പിനാവശ്യമായ ധനം ലഭിക്കുന്നത്.

ഇത് പല ഔട്ട്-ഓഫ്-പ്രിന്റ് പുസ്തകങ്ങൾ ഓൺലൈൻ വായിക്കാൻ സാധ്യമാക്കുന്നു.

## കാഴ്ചവൈകല്യമുള്ളവർക്കും പദാന്ധതയുള്ളവർക്കുമുള്ള പുസ്തകങ്ങൾ

ഓപ്പൺ ലൈബ്രറി കാഴ്ചവൈകല്യമുള്ളവർക്കും പദാന്ധതയുള്ളവർക്കുമുള്ളവർക്കുമായി കേട്ടു മനസ്സിലാക്കാൻ പാകത്തിനുള്ള ഓഡിയോപുസ്തകങ്ങൾ അവരുടെ ശേഖരത്തിൽ ഉൾപ്പെടുത്തിയിരിക്കുന്നു.

## ഇവിടേക്കും നോക്കുക

* Online Computer Library Center – creator of WorldCat
* Amazon.com

## അവലംബം
# കോബോൾ

**ഇംഗ്ലീഷ് വിലാസം**
പ്രദർശിപ്പിക്കുക

**കോബോൾ**|  |
| ശൈലി: | Procedural, imperative, object-oriented |
| പുറത്തുവന്ന വർഷം: | 1959 (1959) |
| ഡാറ്റാടൈപ്പ് ചിട്ട: | Weak, static |
| പ്രധാന രൂപങ്ങൾ: | GnuCOBOL, IBM COBOL, Micro Focus Visual COBOL |
| വകഭേദങ്ങൾ: | COBOL/2, DEC COBOL-10, DEC VAX COBOL, DOSVS COBOL, Envyr ICOBOL, Fujitsu COBOL, Hitachi COBOL2002, HP3000 COBOL/II, IBM COBOL SAA, IBM COBOL/400, IBM COBOL/II, IBM Enterprise COBOL, IBM ILE COBOL, IBM OS/VS COBOL, ICL COBOL (VME), Micro Focus ACUCOBOL-GT, Micro Focus COBOL-IT, Micro Focus RM/COBOL, Micro Focus Visual COBOL, Microsoft COBOL, Raincode COBOL, Realia COBOL, Ryan McFarland RM/COBOL, Ryan McFarland RM/COBOL-85, Tandem (NonStop) COBOL85, Tandem (NonStop) SCOBOL, UNIVAC COBOL, Unisys MCP COBOL74, Unisys MCP COBOL85, Unix COBOL X/Open, Veryant isCOBOL, Wang VS COBOL |
| സ്വാധീനിച്ചത്: | CobolScript, EGL, PL/I, PL/B |

**കോബോൾ** എന്നത് ഒരു കമ്പ്യൂട്ടർ പ്രോഗ്രാമിംഗ് ഭാഷയാണ്. **C**ommon **B**usiness **O**riented **L**anguage എന്നതിന്റെ ചുരുക്കപ്പേരാണ് കോബോൾ.വാണിജ്യരംഗത്ത് വളരെയധികം ഉപയോഗിക്കപ്പെടുന്ന ഭാഷയാണിത്. ബാങ്കിംഗ്,ഇൻഷുറൻസ് മേഖലകളിലാണ് ഇത് വ്യാപകമായി ഉപയോഗിക്കപ്പെടുന്നത്.

### ചരിത്രം

1959 ൽ അമേരിക്കയിലെ ഒരുസംഘം ഗവേഷകരാണ് ഇത് വികസിപ്പിച്ചെടുത്തത്. ഗ്രേസ് ഹോപ്പറിന്റെ ഫ്ലോമാറ്റിക് ഭാഷയിൽ നിന്ന് പ്രചോദനം ഉൾക്കൊണ്ട് രൂപപ്പെടുത്തിയ മാനദണ്ഡങ്ങളാണ് കോബോളിന്റെ രൂപപ്പെടലിനുകാരണമായത്. 1959 സെപ്റ്റംബർ 18 ന് കോബോൾ എന്ന പേര് നിലവിൽ വന്നു. ഗ്രേയ്സ് ഹോപ്പർ, വില്യം സെൽഡൻ തുടങ്ങിയവരുടെ നിസ്സീമപ്രവർത്തനങ്ങൾ കോബോളിന് വ്യവസായ സമൂഹത്തിൽ വൻപ്രാധാന്യം നേടിക്കൊടുത്തു.

### പ്രോഗ്രാം ഭാഗങ്ങൾ

കോബോൾ പ്രോഗ്രാമിന് പൊതുവെ 4 ഡിവിഷനുകളുണ്ട്.

* ഐഡന്റിഫിക്കേഷൻ ഡിവിഷൻ- ഇത് പ്രോഗ്രാം രചിക്കുന്ന ആളിനെ സൂചിപ്പിക്കുന്നു.
* എൻവയോൺമെന്റൽ ഡിവിഷൻ- ഇത് പ്രോഗ്രാം പ്രവർത്തിക്കുന്ന കമ്പ്യൂട്ടറിനെക്കുറിച്ചുള്ള വിവരണമാണ്.
* ഡേറ്റാ ഡിവിഷൻ-ഫയലുകളുടെ ഘടനയും ഉപയോഗിക്കപ്പെടുന്ന ഡേറ്റയുടെ വിവരണങ്ങളും ഉൾക്കൊള്ളുന്ന ഭാഗമാണിത്.
* പ്രൊസീജിയർ ഡിവിഷൻ- പ്രോഗ്രാം വഴി ചെയ്യേണ്ട പ്രവർത്തനങ്ങളാണ് ഇവിടെ വിശദീകരിക്കപ്പെടുന്നത്.

### പ്രോഗ്രാം ഘടന

പ്രോഗ്രാം- ഡിവിഷൻ- സെക്ഷൻ-പാരഗ്രാഫ്- സ്റ്റേറ്റ്മെന്റ്-വേർഡ്സ്- ക്യാരക്ടർ ഇങ്ങനെ പ്രോഗ്രാം ഘടനയെ സൂചിപ്പിക്കാം. ധാരാളം വ്യാകരണനിയമങ്ങളുള്ള, വളരെ ദീർഘങ്ങളായ വാക്കുകളും വാചകങ്ങളും പ്രോഗ്രാമിൽ നിരന്തരം ഉപയോഗിക്കപ്പെടുന്നു.
# സീറോ വിഡ്ത്ത് ജോയിനർ

**ഇംഗ്ലീഷ് വിലാസം**

ISO keyboard symbol for ZWJ
ഭാരതീയലിപികൾ, അറബി തുടങ്ങിയ സങ്കീർണ്ണലിപികൾ എഴുതുവാൻ കമ്പ്യൂട്ടറുകളിൽ ഉപയോഗിക്കുന്ന ഒരു അദൃശ്യാക്ഷരമാണ് **സീറോ വിഡ്ത്ത് ജോയിനർ** (**zero-width joiner**, **ZWJ**). സ്വതേ ഒറ്റയൊറ്റയായി നിൽക്കുന്ന രണ്ടക്ഷരങ്ങൾക്കിടയിൽ ഈ ചിഹ്നം ചേർക്കുമ്പോൾ അവ കൂട്ടക്ഷരമായി മാറുന്നു എന്നതാണ് സിംഹള ലിപിയിലും അറബി ലിപിയിലും ഇതിന്റെ ഉപയോഗം. ഇന്ത്യൻ ലിപികളിൽ വിരാമയോട് (മലയാളത്തിൽ ചന്ദ്രക്കല) ചേർത്ത് മാത്രമേ ഈ ചിഹ്നം ഉപയോഗിക്കാറുള്ളൂ. അപ്പോൾ വിരാമ അതിന്റെ തൊട്ടടുത്ത വ്യഞ്ജനാക്ഷരവുമായി മാത്രം ചേർന്ന് ചില്ലുകളോ വ്യഞ്ജനചിഹ്നങ്ങളോ ഉണ്ടാക്കുന്നു.

യൂനികോഡ് ഈ ചിഹ്നത്തെ ‌U+200D എന്ന സ്ഥാനത്താണ് നിർവ്വചിച്ചിരിക്കുന്നത്.

## മലയാളത്തിലെ ഉപയോഗം

യൂനികോഡ് 5.1 പതിപ്പിനു മുൻപു വരെ മലയാളത്തിലെ ചില്ലുകൾക്കായി പ്രത്യേകസ്ഥാനങ്ങൾ നിർവചിക്കപ്പെട്ടിരുന്നില്ല. അതിനാൽ ചില്ലുകൾ ഉൽപ്പാദിപ്പിക്കുന്നതിനായി സീറോ വിഡ്ത്ത് ജോയിനർ ഉപയോഗിക്കപ്പെട്ടുവരുന്നു. ഉദാഹരണത്തിന് **ല + ചന്ദ്രക്കല + സീറോ വിഡ്ത്ത് ജോയിനർ** എന്ന ശൈലിയാണ് **ൽ** എന്ന ചില്ലിനുവേണ്ടി ഉപയോഗിക്കപ്പെടുന്ന രീതി. എന്നാൽ യൂനികോഡ് 5.1 പതിപ്പിൽ ചില്ലുകൾക്ക് പ്രത്യേകസ്ഥാനങ്ങൾ (ആണവച്ചില്ല്) നിർവചിച്ചതോടെ ഈ ശൈലിയുടെ ഉപയോഗം കുറഞ്ഞിട്ടുണ്ട്.

മലയാളം ഇൻസ്ക്രിപ്റ്റ് കീബോഡിൽ **]** (ചതുരബ്രാക്കറ്റ്) എന്ന കീയാണ്‌ സീറോവിഡ്ത്ത് ജോയിനർ വരുന്നതിനായി ഉപയോഗിക്കുന്നത്. മൈക്രോസോഫ്റ്റിന്റെ ഇൻഡിക് കീബോഡിൽ കണ്ട്രോൾ+ഷിഫ്റ്റ്+1 എന്ന കീ മിശ്രണമാണ്‌ ഉപയോഗിക്കുന്നത്.

### കൂട്ടക്ഷരങ്ങളിലെ രൂപങ്ങളെ നിയന്ത്രിക്കൽ

മലയാളത്തിലെ കൂട്ടക്ഷരങ്ങളിൽ പൂർവാക്ഷരത്തിൻ്റെ രൂപം എന്തായിരിക്കണം എന്ന് നിശ്ചയിക്കാൻ യൂണികോഡിൽ സീറോവിഡ്ത് ജോയ്നറും നോൺജോയ്നറും ഉപയോഗിക്കുന്നുണ്ട്.

സീറോവിഡ്ത് ജോയ്നർ, നോൺജോയ്നർ എന്നിവയുടെ മലയാളത്തിലെ ഉപയോഗം
## ഇതും കാണുക

* സീറോ വിഡ്ത്ത് നോൺജോയിനർ

## അവലംബം

## പുറത്തേക്കുള്ള കണ്ണികൾ

* മലയാളലിപിയിൽ സീറോ വിഡ്ത്ത് ജോയിനർ, സീറോ വിഡ്ത്ത് നോൺജോയിനർ തുടങ്ങിയവയുടെ ഉപയോഗം - മൈക്രോസോഫ്റ്റിന്റെ വെബ്സൈറ്റിൽ നിന്നും
# യുണിക്സ് സമാനം

**ഇംഗ്ലീഷ് വിലാസം**

1969 മുതൽ യുണിക്സ്, യുണിക്സ് പോലുള്ള സിസ്റ്റങ്ങളുടെ പരിണാമം
ഒരു യുണിക്സ് സിസ്റ്റത്തെപ്പോലെയുള്ള ഓപ്പറേറ്റിംഗ് സിസ്റ്റത്തിനെയാണ് **യുണിക്സ് സമാനം** അഥവാ **യുണിക്സ്-ലൈക്ക്** (Unix-like) എന്നു പറയുന്നത്. യുണിക്സിനെപ്പോലെ പെരുമാറുകയും ഒരു യുണിക്സ് മാർഗ്ഗനിർദ്ദേശം (സ്പെസിഫിക്കേഷൻ) അനുസരിക്കുകയും ചെയ്യുന്നവയാണവ. എന്നാൽ ഇത് പൂർണ്ണമായും പാലിക്കപ്പെടണമെന്നില്ല. യുണിക്സ് കമാന്റുകളും ഷെല്ലും ഉള്ള സിസ്റ്റങ്ങൾ എല്ലാം *യുണിക്സ് സമാനം* എന്ന പ്രസ്താവനയിൽ വരും (ഇവ UN\*X എന്നോ \*nix എന്നോ പരാമർശിക്കപ്പെടുന്നു).

ബെൽ ലാബ്സ് യുണിക്സിന്റെ വിവിധ ഫീച്ചറുകൾ ഉള്ളതും അവയെപ്പോലുള്ള സ്വതന്ത്ര ഓപ്പറേറ്റിംഗ് സിസ്റ്റങ്ങളെ സൂചിപ്പിക്കുന്നതിനാണ് ഈ പദം ഉപയോഗിക്കുന്നത്. അനുമതിപത്രമുള്ള യുണിക്സ് സ്രോതസ്സ് കോഡ് അടിസ്ഥാനമാക്കി നിർമ്മിക്കപ്പെട്ടിട്ടുള്ള സോഫ്റ്റ്‍വെയറുകളും മറ്റും ഇതിന്റെ പരിധിയിൽ വരും (ഇവ യുണിക്സ് പോലെ എന്ന സർട്ടിഫിക്കറ്റിന് അർഹമാണ് കൂടാതെ ഇവയിൽ യുണിക്സ് ട്രേഡ്മാർക്ക് ഉണ്ടാവും)

## നിർവ്വചനം

ഓപ്പൺ ഗ്രൂപ്പിന് യുണിക്സ് വ്യാപാരമുദ്രയുണ്ട്, കൂടാതെ "യുണിക്സ്" എന്ന പേര് ഒരു സർട്ടിഫിക്കേഷൻ മാർക്ക് ആയി ഉപയോഗിക്കപ്പെടുന്ന സിംഗിൾ യുണിക്സ് സ്പെസിഫിക്കേഷൻ നിയന്ത്രിക്കുന്നു. "യുണിക്സ് പോലെയുള്ള" നിർമ്മാണത്തെ അവർ അംഗീകരിക്കുന്നില്ല, മാത്രമല്ല ഇത് അവരുടെ വ്യാപാരമുദ്രയുടെ ദുരുപയോഗമായി കണക്കാക്കുകയും ചെയ്യുന്നു. അവരുടെ മാർഗ്ഗനിർദ്ദേശങ്ങൾ പ്രകാരം "യുണിക്സ്" വലിയക്ഷരത്തിൽ അവതരിപ്പിക്കുകയോ അല്ലെങ്കിൽ ചുറ്റുമുള്ള വാചകത്തിൽ നിന്ന് വേർതിരിക്കുകയോ ചെയ്യേണ്ടതുണ്ട്, "സിസ്റ്റം" പോലെയുള്ള ഒരു പൊതു പദത്തിന്റെ ബ്രാൻഡിംഗ് നാമവിശേഷണമായി അതിനെ ശക്തമായി പ്രോത്സാഹിപ്പിക്കുകയും ഹൈഫനേറ്റഡ് ശൈലികളിൽ നിന്ന് അതിന്റെ ഉപയോഗം നിരുത്സാഹപ്പെടുത്തുകയും ചെയ്യുന്നു.

മറ്റ് കക്ഷികൾ "യുണിക്സ്" ഒരു ജനറൈസ്ഡ് ട്രേഡ് മാർക്ക് ആയിട്ടാണ് പരിഗണിക്കുന്നത്. "Un\*x" അല്ലെങ്കിൽ "\*nix" പോലെയുള്ള ഒരു ചുരുക്കെഴുത്ത് ഉണ്ടാക്കാൻ ചിലർ പേരിനോട് ഒരു വൈൽഡ്കാർഡ് പ്രതീകം ചേർക്കുന്നു, കാരണം യുണിക്സ് പോലുള്ള സിസ്റ്റങ്ങൾക്ക് പലപ്പോഴും എഐഎക്സ്(AIX), എ/യുഎക്സ്(A/UX), എച്ച്പി-യുഎക്സ്(HP-UX) എന്നിങ്ങനെയുള്ള യുണിക്സ്പോലുള്ള പേരുകൾ ഉണ്ട്. ഐറിക്സ്(IRIX), ലിനക്സ്, മിനിക്സ്(Minix), അൾട്രിക്സ്(Ultrix), സെനിക്സ്(Xenix), എക്സ്എൻയു(XNU). ഈ പാറ്റേണുകൾ പല സിസ്റ്റം പേരുകളുമായും അക്ഷരാർത്ഥത്തിൽ പൊരുത്തപ്പെടുന്നില്ല, പക്ഷേ ഡാർവിൻ/മാകോസ്, ഇല്ലുമോസ്/സോളാരിസ് അല്ലെങ്കിൽ ഫ്രീബിഎസ്ഡി എന്നിങ്ങനെ തികച്ചും വ്യത്യസ്തമായ പേരുകളുള്ളവയെപ്പോലും, ഏതെങ്കിലും യുണിക്സ് സിസ്റ്റത്തെയോ, പിൻഗാമിയെയോ, അല്ലെങ്കിൽ വർക്ക്-അലൈക്ക് ആയി സൂചിപ്പിക്കാൻ വേണ്ടി ഇത് പൊതുവെ അംഗീകരിക്കപ്പെട്ടിരിക്കുന്നു.

## അവലംബം
# ഇന്തോ-ആര്യൻ ഭാഷകൾ

**ഇംഗ്ലീഷ് വിലാസം**
പ്രദർശിപ്പിക്കുക

| ഇന്തോ-ആര്യൻ |
| --- |
| ഇൻഡിക് |
| ഭൗമശാസ്ത്രപരമായ സാന്നിധ്യം | ദക്ഷിണേഷ്യ |
| ഭാഷാ കുടുംബങ്ങൾ | Indo-European* ഇന്തോ-ഇറാനിയൻ
	+ **ഇന്തോ-ആര്യൻ**
 |
| വകഭേദങ്ങൾ | * ദാർദിക്
* ഉത്തര മേഖല
* ഉത്തര-പശ്ചിമ മേഖല
* പശ്ചിമ മേഖല
* മധ്യ മേഖല
* പൂർവ മേഖല
* ദക്ഷിണ മേഖല
* (the NW, W, C, and E zones all include languages traditionally counted as dialects of Hindi)
 |
| ISO 639-5 | `inc` |
| Linguasphere | `59= (phylozone)` |
| Glottolog | `indo1321` |
| പ്രധാനപ്പെട്ട ഇന്തോ-ആര്യൻ ഭാഷകളുടെ ഭൂമിശാസ്ത്രപരമായ സ്ഥാനങ്ങൾ. (ഹിന്ദിഭാഷയുടെ കീഴിലായാണ് ഉറുദുവും ഉൾപെടുത്തിയിരിക്കുന്നത്. Romani, Domari, and Lomavren എന്നിവ ഭൂപടത്തിന്റെ പരിധിയ്ക്ക് പുറത്താണ്.) |

ഇന്ത്യൻ ഉപഭൂഖണ്ഡത്തിലെ ഒരു പ്രധാന ഭാഷാ കുടുംബമാണ് **ഇന്തോ-ആര്യൻ** അഥവാ **ഇൻഡിക്** ഭാഷകൾ. ഇന്തോ-ആര്യൻ ജനവിഭാഗങ്ങൾ വ്യാപകമായി സംസാരിക്കുന്ന ഭാഷകളാണിത്.

## വർഗ്ഗീകരണം

Percentage of Indo-Aryan speakers by native language:

  ഹിന്ദുസ്താനി (ഹിന്ദിയും ഉർദുവും ഉൾപ്പെടെ) (25.4%)  ബംഗാളി (20.7%)  പഞ്ചാബി (9.4%)  മറാഠി (5.6%)  ഗുജറാത്തി (3.8%)  ഭോജ്പൂരി (3.1%)  മൈഥിലി (2.6%)  ഒറിയ (2.5%)  സിന്ധി (1.9%)  മറ്റുള്ളവ (25%)
# ചെക്ക് ഭാഷ

**ഇംഗ്ലീഷ് വിലാസം**
പ്രദർശിപ്പിക്കുക

| Czech |
| --- |
| Bohemian |
| *čeština*, *český jazyk* |
| ഉത്ഭവിച്ച ദേശം | Czech Republic |
| സംസാരിക്കുന്ന നരവംശം | Czechs |
| മാതൃഭാഷയായി സംസാരിക്കുന്നവർ | 10.7 million (2015) |
| ഭാഷാകുടുംബം | Indo-European
* Balto-Slavic
	+ Slavic
		- West Slavic
			* Czech–Slovak
				+ **Czech**
 |
| ലിപികൾ | Latin script (Czech alphabet) Czech Braille |
| ഔദ്യോഗിക സ്ഥിതി |
| ഔദ്യോഗിക പദവി |  ചെക്ക് റിപ്പബ്ലിക്ക് *യൂറോപ്യൻ യൂണിയൻ* |
| അംഗീകൃത ന്യൂനപക്ഷ ഭാഷ |  ഓസ്ട്രിയ  ബോസ്നിയ ഹെർസെഗോവിന  Croatia  പോളണ്ട്  റൊമാനിയ  സ്ലോവാക്യ |
| നിയന്ത്രിക്കുന്നത് | Institute of the Czech Language |
| ഭാഷാ കോഡുകൾ |
| ഐ.എസ്.ഒ. 639-1 | `cs` |
| ഐ.എസ്.ഒ. 639-2 | `cze (B)` `ces (T)` |
| ഐ.എസ്.ഒ. 639-3 | `ces` |
| ഗ്ലോട്ടോലോഗ് | `czec1258` |
| ഭാഷാമണ്ഡലം (ലിംഗ്വാസ്ഫിയർ) | `53-AAA-da < 53-AAA-b...-d (varieties: 53-AAA-daa to 53-AAA-dam)` |
|

ചെക്ക്‌ റിപ്പബ്ലിക്കിലെ ഔദ്യോഗിക ഭാഷയാണ് **ചെക്ക് ഭാഷ** (**Czech** /tʃɛk/; *čeština* Czech pronunciation: [ˈtʃɛʃcɪna]). നേരത്തെ ഈ ഭാഷ ബൊഹീമിയൻ (*Bohemian*, ലത്തീനിൽ *ലിൻഗ്വാ ബൊഹോമിക്ക* *lingua Bohemica*) (/boʊˈhiːmiən, bə-/; എന്നും അറിയപ്പെട്ടിരുന്നു. ഇന്തോ യൂറോപ്യൻ കുടുംബത്തിലെ പടിഞ്ഞാറൻ സ്ലാവിക് ശാഖയിലുൾപ്പെട്ട ഭാഷയാണ് ചെക്ക്. ഏകദേശം ഒരു കോടിയിലേറെ ജനങ്ങളാൽ സംസാരിക്കപ്പെടുന്നന്ന ഭാഷയാണിത്. സ്ലൊവാക് ഭാഷയുമായി വളരെ സാമ്യമുണ്ട്.

## അവലംബം
# ഉച്ചാരണസ്ഥാനം

ഉച്ചരിക്കുന്ന വർണ്ണങ്ങളുടെ ധ്വനി കണ്ഠ്യം, താലവ്യം, മൂർദ്ധന്യം, വർത്സ്യം, ദന്ത്യം, ഓഷ്ഠ്യം എന്നീ ഉച്ചാരണസ്ഥാനങ്ങളുടെ അടിസ്ഥാനത്തിൽ വേർതിരിക്കുന്ന രീതിയെയാണ് **ഉച്ചാരണസ്ഥാനം അടിസ്ഥാനമായ സ്വനവിജ്ഞാനം** എന്ന് പറയുന്നത്. 2500 വർഷം മുൻപ് രചിക്കപ്പെട്ട സംസ്‌കൃത പാണിനി ഗ്രന്ഥമടിസ്ഥാനമാക്കിയാണ് ഭാരതത്തിലെ ഭാഷകളുടെ അക്ഷരമാല നിർവചിക്കപ്പെട്ടിട്ടുള്ളത്.

 ഉച്ചാരണസ്ഥാനം അടിസ്ഥാനമായ സ്വനവിജ്ഞാനം
മലയാളം ഭാഷ പിന്തുടരുന്നത് മറ്റ് ഇന്ത്യൻ ഭാഷകളെ പോലെ തന്നെ സംസ്‌കൃത പാണിനീയം ആണെങ്കിലും മലയാളത്തിൽ സംസ്‌കൃതം ഭാഷകളെക്കാളും അക്ഷരങ്ങൾ വർണ്ണങ്ങളായി നിലനിൽക്കുന്നുണ്ട്. തമിഴിലും തൊൽക്കാപ്പിയം മുതലായ വ്യാകരണ നൂലുകൾ രചിക്കപ്പെട്ടിട്ടുണ്ടെങ്കിലും ഇപ്പോൾ പൊതുവായും ഇന്ത്യ മുഴുക്കെ പാലിച്ചു പോരുന്നത് സംസ്‌കൃത പാണിനീയ ഉച്ചാരണ രീതി തന്നെയാണ്. ലീലാതിലക കാരനും കേരള പാണിനിയും ഇവയെല്ലാം പരാമർശിക്കുന്നുമുണ്ട്.

## 18 ഉച്ചാരണസ്ഥാനങ്ങൾ

Places of articulation (passive & active):
1. ബാഹ്യോഷ്ഠ്യം (exo-labial)
2. അന്തോഷ്ഠ്യം (endo-labial)
3. ദന്ത്യം (dental)
4. വർത്സ്യം (alveolar)
5. വർത്സ്യപരസ്ഥാനിയം (post-alveolar)
6. താലവ്യപ്രതിസ്ഥാനീയം (pre-palatal)
7. താലവ്യം (palatal)
8. മൃദുതാലവ്യം (velar)
9. പ്രതിജിഹ്വം (uvular)
10. ഗ്രാസനീയം (pharyngal)
11. ശ്വാസദ്വാരിയം (glottal)
12. പ്രാജിഹ്വീയം (epiglottal)
13. ജിഹ്വമൂലം (Radical)
14. പശ്ചപൃഷ്ഠ്യം (postero-dorsal)
15. അഗ്രപൃഷ്ഠ്യം (antero-dorsal)
16. ജിഹ്വദളീയം (laminal)
17. ജിഹ്വാഗ്രം (apical)
18. ജിഹ്വാധസ്ഥ്യം (sub-laminal)
## കണ്ഠ്യം

കണ്ഠത്തിൽ അഥവാ തൊണ്ടയിൽ വെച്ച് നിശ്വാസവായു തടസ്സപ്പെടുന്ന രീതി.
ഉദാഹരണം:ക,ഖ,ഗ,ഘ,ങ,അ

## അഗ്രസ്വരങ്ങൾ

വായ്ക്കുള്ളിൽ പല്ല് ഉറച്ചു നിൽക്കുന്ന ഭാഗത്ത് നാക്ക് വെച്ച് പലക്രമത്തിൽ ഉച്ചരിക്കുന്ന സ്വരങ്ങൾ അഗ്രസ്വരങ്ങൾ എന്നറിയപ്പെടുന്നു.
ഉദാഹരണം. ഇ,എ

## താലവ്യം

ഉച്ചാരണകരണമായ നാവ് താലുപ്രദേശത്ത് സ്പർശിച്ചു (അണ്ണാക്കിൽ വച്ച് നിശ്വാസവായു തടസ്സപ്പെടുത്തുന്നു) വായുപ്രവാഹത്തെ തടഞ്ഞുച്ചരിക്കുന്ന ഭാഷണശബ്ദം.
ഉദാഹരണം: ച, ഛ, ജ, ഝ, ഞ, ഇ, ശ, യ

## മൂർദ്ധന്യം

മൂർദ്ധാവ് അഥവാ മുകളിലത്തെ അണകൾക്ക് മദ്ധ്യേ ഉള്ള വായുടെ മേൽത്തട്ട് ഇവിടെവെച്ച് നിശ്വാസവായു തടസ്സപ്പെടുന്നു.
ഉദാഹരണം: ട,ഠ,ഡ,ഢ,ണ,ഋ,ഷ

## വർത്സ്യം

മൂർദ്ധന്യത്തിനും ദന്ത്യത്തിനും ഇടയിലുള്ള ഭാഗത്തുവച്ച് നാവുകൊണ്ട് വായു തടഞ്ഞുനിർത്തപ്പെടുന്നു.
​ഉദാഹരണം: ര,ല, ഴ, റ്റ, ഌ

## ദന്ത്യം

ദന്തത്തിൽ അഥവാ പല്ലിൽ വച്ച് വായുവിൻറെ പ്രവാഹത്തിന് തടസ്സം നേരിടുന്നു.
ഉദാഹരണം:ത,ഥ,ദ,ധ,ന

## ഓഷ്ഠ്യം

ഓഷ്ഠ്യത്തിൽ വച്ച് ചുണ്ടിൽ വായു തടസ്സപ്പെടുത്തുന്നു
ഉദാഹരണം: പ,ഫ,ബ,മ,ഉ,വ

## കണ്ഠ്യതാലവ്യം

## മൃദുതാലവ്യം

## ഓഷ്ഠ്യതാലവ്യം

## ഇതും കാണുക

## അവലമ്പം
# വലയം (ചിഹ്നനം)

**ഇംഗ്ലീഷ് വിലാസം**
പ്രദർശിപ്പിക്കുക

|
( )

---

ചിഹ്നങ്ങൾ |
| --- |
|

---

---

|  |  |
| --- | --- |
| വിശ്ലേഷം | ( ` ) |
| വലയം | ( ( ) ) |
| കോഷ്ഠം | ([ ]) |
| ഭിത്തിക | ( : ) |
| രേഖ | ( ― ) |
| വിക്ഷേപണി | ( ! ) |
| ബിന്ദു | ( **.** ) |
| രോധിനി | ( ; ) |
| അങ്കുശം | ( , ) |
| ശൃംഖല | ( - ) |
| കാകു | ( ? ) |
| ചായ് വര | ( / ) |
| ഉദ്ധരണി | ( ' ) |
| പ്രശ്ലേഷം | ( ഽ ) |
| ഇട | ( ) |
| സമുച്ചയം | ( & ) |
| താരിക | ( \* ) |
| പിൻ ചായ് വര | ( \ ) |
| ശതമാനം | ( % ) |
| തിര | ( ~ ) |
| അനുച്ഛേദകം | ( § ) |

 |
|

---

* ക
* സ
* തി
 |

ഒരു വാക്യത്തെയോ വാചകത്തെയോ പദത്തെയോ മറ്റൊന്നിന്റെ മദ്ധ്യേ അതിനോടു വ്യാകരണസമ്മതമായ സംബന്ധം കൂടാതെ ചേർക്കുന്നതിന് ഉപയോഗിക്കുന്ന ചിഹ്നമാണ് **വലയം** (Parentheses).
 .
വലയത്തിനുള്ളിൽ വരുന്ന വാക്യാംശത്തിന് കേരളപാണിനി ഗർഭവാക്യം എന്ന് പേർ നൽകിയിരിക്കുന്നു. ഗർഭവാക്യത്തിനിരുപുറവും ചേർക്കുന്ന വൃത്താംശരൂപത്തിലുള്ള ചിഹ്നത്തെയാണ്‌ വലയം എന്നു വിളിക്കുന്നതെങ്കിലും ഈ ആവശ്യത്തിനുപയോഗിക്കുന്ന കോഷ്ഠം മുതലായ മറ്റു ചിഹ്നങ്ങളെയും സാമാന്യമായി ഈ പദം സൂചിപ്പിക്കുന്നു. ഗണിതം, കമ്പ്യൂട്ടിങ്ങ് തുടങ്ങിയവയിൽ വിവിധാവശ്യങ്ങൾക്കായി വിവിധ തരം വലയങ്ങൾ ഉപയോഗിക്കുന്നു.

## പ്രയോഗം

പ്രസ്താവനയ്ക്കിടയിൽ വലയത്തിനുള്ളിൽ ചേർക്കുന്ന ചോദ്യചിഹ്നം അക്കാര്യത്തിലുള്ള അവ്യക്തതയെയും സന്ദേഹത്തെയും സൂചിപ്പിക്കും. വിവർത്തനങ്ങളിലും വ്യാഖ്യാനങ്ങളിലും മറ്റും അർത്ഥവ്യക്തതയ്ക്കു വേണ്ടി, മൂലകൃതിയിലില്ലാത്ത ചില അംശങ്ങൾ കൂട്ടിച്ചേർക്കുന്നതും വലയത്തിനുള്ളിൽ എഴുതാറുണ്ട്.

ഉദാ:-

1. കോമൺ‌വെൽത്ത് രാഷ്ട്രങ്ങൾക്കിടയിൽ (ബ്രിട്ടന്റെ പഴയ കോളനികൾ) നിയമിക്കപ്പെടുന്ന നയതന്ത്രപ്രതിനിധികൾ ഹൈക്കമ്മീഷണർമാർ എന്ന് അറിയപ്പെടുന്നു.
2. നമ്മുടെ അംഗങ്ങൾ (രാജനും രാമനും) നന്നായി കഷ്ടപ്പെടുന്നുണ്ട്.
3. ഇനിയും മരിക്കാത്ത ഭൂമി, ഇതു നിന്റെ **(**എന്റെയും**)** ചരമശുശ്രൂഷയ്ക്ക് ഹൃദയത്തിലിന്നേ കുറിച്ച ഗീതം

## അവലംബം
# എൽ (ഇംഗ്ലീഷക്ഷരം)

**ഇംഗ്ലീഷ് വിലാസം**

Wiktionary
 l എന്ന വാക്കിനർത്ഥം മലയാളം വിക്കി നിഘണ്ടുവിൽ കാണുക

| L |
| --- |
| ലത്തീൻ അക്ഷരമാല |
|   | Aa | Bb | Cc | Dd |   |
| Ee | Ff | Gg | Hh | Ii | Jj |
| Kk | Ll | Mm | Nn | Oo | Pp |
| Qq | Rr | Ss | Tt | Uu | Vv |
|   | Ww | Xx | Yy | Zz |   |

ആധുനിക ഇംഗ്ലീഷ് അക്ഷരമാലയുടെയും ഐ‌എസ്ഒ അടിസ്ഥാന ലാറ്റിൻ അക്ഷരമാലയുടെയും പന്ത്രണ്ടാമത്തെ അക്ഷരമാണ് **L** അല്ലെങ്കിൽ **l** . ഇംഗ്ലീഷിൽ ഇതിന്റെ പേര് **എൽ** എന്നാകുന്നു. (pronounced /ɛഎൽ / ), ബഹുവചനം *ELS.*

## ചരിത്രം

| ഈജിപ്ഷ്യൻ ഹൈറോഗ്ലിഫ് | ഫീനിഷ്യൻ  *lamedh* | എട്രൂസ്‌കാൻ എൽ | ഗ്രീക്ക്  *ലാംഡ* |
| --- | --- | --- | --- |
|

|  |  |
| --- | --- |
|

|  |
| --- |
|  |

 |

 |  |  |  |

## എഴുത്ത് സംവിധാനങ്ങളിൽ ഉപയോഗിക്കുക

## അനുബന്ധ പ്രതീകങ്ങൾ

## കമ്പ്യൂട്ടിംഗ് കോഡുകൾ

| അക്ഷരം | L | l |
| --- | --- | --- |
| **Unicode name** | LATIN CAPITAL LETTER L |     LATIN SMALL LETTER L |
| Encodings | decimal | hex | decimal | hex |
| Unicode | 76 | U+004C | 108 | U+006C |
| UTF-8 | 76 | 4C | 108 | 6C |
| Numeric character reference | &#76; | &#x4C; | &#108; | &#x6C; |
| EBCDIC family | 211 | D3 | 147 | 93 |
| ASCII 1 | 76 | 4C | 108 | 6C |

Also for encodings based on ASCII, including the DOS, Windows, ISO-8859 and Macintosh families of encodings.
## മറ്റ് പ്രാതിനിധ്യങ്ങൾ

|  |  |
| --- | --- |
| NATO phonetic | Morse code |
| Lima | ·–·· |

|  |  |  |
| --- | --- | --- |
|  |  |  |
| Signal flag | Flag semaphore | Braille dots-123 |

## അവലംബം

## ബാഹ്യ ലിങ്കുകൾ

* Media related to L at Wikimedia Commons
* L എന്നതിന്റെ വിക്ഷണറി നിർ‌വചനം.
* l എന്നതിന്റെ വിക്ഷണറി നിർ‌വചനം.
* ℓ എന്നതിന്റെ വിക്ഷണറി നിർ‌വചനം.
# പരുവമരം

**ഇംഗ്ലീഷ് വിലാസം**

| പരുവമരം |
| --- |
|  |
| ഇലകളും മൊട്ടുകളും, പനമരത്തുനിന്ന് |
| Scientific classification |
| Kingdom: | Plantae |
| (unranked): | Angiosperms |
| (unranked): | Eudicots |
| (unranked): | Rosids |
| Order: | Rosales |
| Family: | Moraceae |
| Tribe: | Moreae |
| Genus: | *Streblus* |
| Species: | S. asper |
| Binomial name |
| Streblus asper Lour. |

പശ്ചിമഘട്ടത്തിലെ നനവാർന്ന മലകളിൽ കാണുന്ന ചെറിയ നിത്യഹരിതവൃക്ഷമാണ് **പരുവമരം**. ഇന്ത്യയിലും മ്യാന്മറിലും കാണുന്ന ഈ വൃക്ഷം 8 മീറ്ററിലധികം പൊക്കം വയ്ക്കാറില്ല.(ശാസ്ത്രീയനാമം: *Streblus asper*). 700-വർഷത്തോളമായി തായ്ലാന്റിൽ പേപ്പർ ഉണ്ടാക്കാൻ ഈ മരം ഉപയോഗിച്ചുവരുന്നു. പുരാതന തായ് ലിഖിതങ്ങളെല്ലാംതന്നെ പരുവമരത്തിന്റെ തടിയിൽ എഴുതപ്പെട്ടവയാണ്. ഇപ്പോഴും ഇതുപയോഗിച്ച് പേപ്പർ ഉണ്ടാക്കാറുണ്ട്. പലനാട്ടിലും പല്ലുവൃത്തിയാക്കാൻ ഇതിന്റെ കമ്പ് ഉപയോഗിച്ചിരുന്നു. വായിലെ ബാക്ടീരിയകളെ നശിപ്പിക്കാനുള്ള കഴിവ് പരീക്ഷിച്ചുനോക്കിയിട്ടുണ്ട്. ഇലയിൽ നിന്നും വേർതിരിക്കുന്ന സംയുക്തത്തിന് ഔഷധഗുണമുണ്ട്. വിയറ്റ്നാമിലും പലവിധ രോഗങ്ങൾക്ക് ഇത് ഔഷധമായി ഉപയോഗിക്കുന്നു. കാൻസറിന് എതിരെയും പരുവമരം ഔഷധമാണ്.

## അവലംബം

## പുറത്തേക്കുള്ള കണ്ണികൾ

* വിവരണവും ചിത്രീകരണവും
* ഔഷധഗുണങ്ങളെപ്പറ്റി വിശദമായുള്ള പ്രതിപാദനം
* ചിത്രങ്ങൾ
*
* Archived 2015-09-14 at the Wayback Machine
* ഔഷധഗുണത്തെപ്പറ്റി
# വാക്യഘടന

ആശയവിനിമയം നടക്കുന്നത് വാക്യങ്ങളിൽ കൂടിയാണ്. വാക്യതലത്തെക്കാൾ ചെറിയ ഘടകങ്ങൾ ആശയവിനിമയപ്രക്രിയയിൽ ഉണ്ടെങ്കിലും പ്രധാനമായും വാക്യങ്ങളാണ് പൂർണ്ണമായ അർത്ഥത്തോടുകൂടി ആശയവിനിമയം സാധ്യമാക്കുന്നതെന്നു പറയാം.പദങ്ങൾ ചേരുന്നതാണ് വാക്യം.വാക്യഘടകങ്ങളായ പദങ്ങളിൽ സ്വതന്ത്രപദങ്ങളും ആശ്രിതപദങ്ങളും ഉണ്ട്. ഓരോ ഭാഷയിലും വാക്യഘടനയെ സംബന്ധിക്കുന്ന നിയമങ്ങൾ വ്യത്യസ്തങ്ങളാണ്. മലയാളത്തിലെ ലളിതമായ വാക്യഘടനയിൽ കർത്താവ്, കർമ്മം, ക്രിയ എന്നിങ്ങനെയുള്ള ക്രമമാണുള്ളത്.

വാക്യഘടനയുടെ ലളിതമായ അപഗ്രഥനരീതി താഴെപ്പറയുന്ന രീതിയിലാണ്.
“ഗോപി വീട്ടിൽ വന്നു” എന്ന വാക്യത്തെ അപഗ്രഥിക്കുകയാണെങ്കിൽ ഇവയുടെ ഘടകങ്ങൾ ഗോപി എന്ന നാമപദസംഹിതയും *(Noun phrase)* വീട്ടിൽ വന്നു എന്ന ക്രിയാപദസംഹിതയുമാണ് *(Verb phrase)*. ക്രിയാപദസംഹിതയെ വന്നു എന്ന പൂർണക്രിയയായും വീട്ടിൽ എന്ന ക്രിയാപൂരകപദമായും വിഭജിക്കാൻ സാധിക്കും. പദങ്ങൾ തമ്മിലുള്ള അടുത്ത ബന്ധത്തെ ഈ രീതിയിൽ വ്യക്തമാക്കുന്ന അപഗ്രഥനരീതി ഇന്ന് വളരെയേറെ പ്രചരിക്കപ്പെട്ടിരിക്കുന്നു.

ഭാഷാശാസ്ത്രത്തിന്റെ വ്യത്യസ്തങ്ങളായ സിദ്ധാന്തങ്ങൾ പലതരത്തിലുള്ള വാക്യഘടനാപഗ്രഥനരീതികളും അവതരിപ്പിക്കുന്നുണ്ട്. അവയിൽ ഏറെ പ്രചാരമുള്ളത് രചനാന്തരണരീതിക്കാണ്. ഭാഷയിൽ പ്രയോഗിക്കാൻ സാധ്യതയുള്ള എല്ലാ വാക്യങ്ങൾക്കും അവയ്ക്ക് നിയാമകമായ ഏതാനും വാക്യഘടനകളുടെ രൂപീകരണത്തെക്കുറിച്ചുള്ള നിയമങ്ങൾ കൊണ്ട് വിശദീകരണം നൽകാൻ കഴിയുമെന്ന് രചനാന്തരണരീതി വ്യക്തമാക്കുന്നു. സംഭാഷണവേളയിൽ വാക്യഘടനയിലെ എല്ലാ വ്യാകരണഘടകങ്ങളും കടന്നുവരാറില്ല. എല്ലാത്തരം വ്യാകരണഘടകങ്ങളും അടങ്ങിയ വാക്യങ്ങളെ സമ്പൂർണവാക്യങ്ങൾ എന്നും അല്ലാത്തവയെ അപൂർണവാക്യങ്ങൾ എന്നും പറയുന്നു.
# കോളനിവാഴ്ച

**ഇംഗ്ലീഷ് വിലാസം**

The pith helmet (in this case, of the Second French Empire) is an icon of colonialism in tropical lands
സാമൂഹികപരമായും സാമ്പത്തികപരമായും രാഷ്ട്രീയപരമായും ഒരു കോളനിയെ കോളനിവത്കരിച്ച ശക്തികൾ ആധിപത്യം പുലർത്തുന്ന ഒരു സ്ഥിതിവിശേഷമാണ് **കോളനിവാഴ്ച**(Colonialism) എന്ന പദം അർത്ഥമാക്കുന്നത്. പതിനഞ്ചാം നൂറ്റാണ്ട് മുതൽ ഇരുപതാം നൂറ്റാണ്ട് വരെ യൂറോപ്യൻ ശക്തികൾ ലോകത്തിന്റെ വിവിധ ഭാഗങ്ങളിലായി കോളനികൾ സ്ഥാപിച്ച കാലഘട്ടത്തെ വിശേഷിപ്പിക്കാനാണ് പ്രധാനമായും 'കോളനിവാഴ്ച്' എന്ന പദം ഉപയോഗിക്കുന്നത്.

കോളനിവാഴ്ചയും സാമ്രാജ്യത്വവും പണമാണ്‌ ഏകധനം എന്ന പഴയ സിദ്ധാന്തവുമായി ബന്ധപ്പെട്ടു കിടക്കുന്നു.

## ചരിത്രം

World map of colonialism in 1800
This map of the world in 1914 shows the large colonial empires that powerful nations established across the globe
World map of colonialism at the end of the Second World War in 1945
കോളനിവാഴ്ച(colonial stage) എന്ന് വിളിക്കപെടാവുന്ന സംഭവങ്ങൾക്ക് ഒരു നീണ്ട ചരിത്രമുണ്ട്. ചരിത്രാതീതകാലത്ത് ഈജിപ്തുകാരും റോമാക്കാരും ഗ്രീക്കുകാരും കോളനികൾ സ്ഥാപിച്ചിരുന്നു. 'കൃഷിസ്ഥലം' എന്നു അർഥം വരുന്ന കൊളോണിയ എന്ന ലത്തീൻ പദത്തിൽ നിന്നാണ് കോളനി എന്ന പദം ഉണ്ടായത്. 11-18 നൂറ്റാണ്ടുകളിൽ വിയറ്റ്നാമുകാർ തങ്ങളുടെ രാജ്യത്തിന്റെ തെക്കോട്ടുള്ള പ്രദേശങ്ങളിൽ സൈനിക കോളനികൾ സ്ഥാപിച്ചിരുന്നു.

ആധുനിക കാലത്ത് കോളനിവത്കരണം തുടങ്ങുന്നത് സ്പെയിനും പോർച്ചുഗലും കടൽ കടന്ന് പുതിയ പ്രദേശങ്ങൾ കണ്ടെത്തി ഈ പ്രദേശങ്ങളിൽ വാണിജ്യകേന്ദ്രങ്ങൾ സ്ഥാപിച്ചതോടുകൂടിയാണ്. 17ആം നൂറ്റാണ്ട് സുര്യനസ്തമിക്കാത്ത ബ്രിട്ടീഷ് സാമ്രാജ്യത്തിന്റെയും ഫ്രഞ്ച് കോളനിവാഴ്ചയുടെയും ഡച്ച് സാമ്രാജ്യത്തിന്റെയും സ്ഥാപനത്തിന് സാക്ഷ്യം വഹിച്ചു. സ്വീഡന്റെയും ഡെന്മാർക്കിന്റെയും ചുരുക്കം ചില കോളനികളും ഈ നൂറ്റാണ്ടിൽ സ്ഥാപിതമായി.

18ആം നൂറ്റാണ്ടിലും 19ആം നൂറ്റാണ്ടിലും കോളനിവത്കരണത്തിന്റെ പ്രചാരണം ഗണ്യമായി കുറഞ്ഞു. ഇതിനു കാരണം അമേരിക്കൻ വിപ്ലവവും ലാറ്റീൻ അമേരിക്കയിലെ സ്വാതന്ത്ര്യത്തിനായുള്ള യുദ്ധങ്ങളുമാണ്. എങ്കിലും ഇതിനു ശേഷം സാമ്രാജ്യങ്ങൾ സ്ഥാപിക്കപ്പെട്ടു. ജർമ്മൻ സാമ്രാജ്യവും ബെൽജിയൻ സാമ്രാജ്യവും ഇതിന് ഉദാഹരണങ്ങളാണ്. 19ആം നൂറ്റാണ്ടിന്റെ അവസാനത്തോടെ ആഫ്രിക്കയ്ക്ക് വേണ്ടി വിവിധ യൂറോപ്യൻ ശക്തികൾ യുദ്ധം ചെയ്യാൻ തുടങ്ങി.

റഷ്യൻ സാമ്രാജ്യവും ഒട്ടോമാൻ സാമ്രാജ്യവും ഓസ്ട്രിയൻ സാമ്രാജ്യവും ഈ കാലഘട്ടത്തിലെ ശക്തികളായിരുന്നുവെങ്കിലും കടൽ കടന്ന് അകലെയുള്ള പ്രദേശങ്ങളിൽ ആധിപത്യം സ്ഥാപിക്കുന്നതിന് പകരം സമീപപ്രദേശങ്ങളെ കീഴടക്കി സാമ്രാജ്യം സ്ഥാപിക്കാനാണ് ശ്രമിച്ചത്. ജപ്പാൻ യൂറോപ്പ്യൻ രാജ്യങ്ങളുടെ മാതൃക പിന്തുടർന്നു സാമ്രാജ്യം സ്ഥാപിച്ചു. സ്പാനിഷ്-അമേരിക്ക യുദ്ധത്തിന് ശേഷം അമേരിക്കയും കോളനികൾ സ്ഥാപിച്ചു, അതോടെ അമേരിക്കൻ സാമ്രാജ്യം എന്ന പദം നിലവിൽ വന്നു.

## കോളനി വാഴ്ച നിർമ്മാർജ്ജനത്തിനുള്ള അന്താരാഷ്ട്ര ദശകങ്ങൾ

കോളനി വാഴ്ച നിർമ്മാർജ്ജനത്തിനായി ഐക്യ രാഷ്ട്ര സഭ മൂന്ന് അന്താരാഷ്ട്ര ദശകങ്ങൾ ആചരിക്കുന്നതിനായി പ്രഖ്യാപിച്ചിട്ടുണ്ട്. ഒന്നാം കാലഘട്ടം1990മുതൽ 2000 വരെയും രണ്ടാം കാലഘട്ടം 2001 മുതൽ 2010 വരെയും മൂന്നാം ഘട്ടം 2011 മുതൽ 2020 വരെയുമാണ്.

## അവലംബം

## പുറംകണ്ണികൾ

* Liberal opposition to colonialism, imperialism and empire (pdf) Archived 2005-12-31 at the Wayback Machine - by professor Daniel Klein
* Colonialism entry  by Margaret Kohn in the *Stanford Encyclopedia of Philosophy*
* *Globalization (and the metaphysics of control in a free market world)* Archived 2007-09-28 at the Wayback Machine - an online video on globalization, colonialism, and control.
# കിലോമീറ്റർ

**ഇംഗ്ലീഷ് വിലാസം**

മെട്രിക് അളവ് സമ്പ്രദായമനുസരിച്ച് നീളവും ദൂരവുമൊക്കെ കണക്കാക്കാനുള്ള അളവാണ് കിലോമീറ്റർ. ആയിരം മീറ്ററാണ് ഒരു കിലോമീറ്റർ. ശൂന്യതയിൽ പ്രകാശം ഒരു സെക്കന്റിൽ സഞ്ചരിക്കുന്നതിന്റെ 1⁄ 299,792.458 ഭാഗത്തിനു തുല്യമാണിത്. മെട്രിക് സമ്പ്രദായം ഉപയോഗിക്കുന്ന രാജ്യങ്ങളിൽ സ്ഥലങ്ങൾ തമ്മിലുള്ള ദൂരവും മറ്റും അളക്കാൻ കിലോമീറ്റർ ഉപയോഗിക്കുന്നു.

## നീളത്തിന്റെ മറ്റു ഏകകങ്ങളും കിലോമീറ്ററും

|  |  |
| --- | --- |
| 1 കിലോമീറ്റർ | = 1,000 മീറ്റർ |
| ≈ 0.621 സ്റ്റാറ്റ്യൂട്ട് മൈൽ[ക] |
| ≈ 1,094 വാര[ഖ] |
| ≈ 3,281 അടി[ഗ] |
| ≈ 0.540 നോട്ടിക്കൽ മൈൽ[ഘ] |
| ≈ 6.68 x 10-9 ആസ്ട്രോണമിക്കൽ യൂനിറ്റ്[ങ] |
| ≈ 1.057 x 10-13 പ്രകാശ വർഷം[ച] |
| ≈ 3.24 x 10-14 പാർസെക് |

## കുറിപ്പുകൾ

* **ക**.**^** ഒരു ഇന്റർനാഷണൽ സ്റ്റാച്യൂട്ട് മൈൽ കൃത്യമായി 1.609344 കിലോമീറ്ററാണ്.
the rule-of-thumb "multiply by 8 and divide by 5" gives a conversion of 1.6, which is approximately 0.6% too low.
* **ഖ**.**^** ഒരു ഇന്റർനാഷൺ യാർഡ്, കൃത്യമായി 0.0009144 കിലോമീറ്ററാണ്.
* **ഗ**.**^** ഒരു അടി കൃത്യമായി 0.0003048 കിലോമീറ്ററാണ്.
* **ഘ**.**^** ഒരു നോട്ടിക്കൽ മൈൽ കൃത്യമായി 1.852 കിലോമീറ്ററിനു തുല്യമാണ്.
* **ങ**.**^** ഒരു ആസ്ട്രോണമിക്കൽ യൂണിറ്റ് 149,597,870,691 ± 30 മീറ്ററിന് തുല്യമായാണ് ഇന്ന് പരക്കെ അംഗീകരിക്കുന്നത്.
* **ച**.**^** ഒരു പ്രകാശവർഷം എന്നത് 9,460,730,472,580.8 കിലോമീറ്ററാണ്. അതായത് 365.25 ദിവസമുള്ള ഒരു വർഷം സമയം കൊണ്ട് പ്രകാശം ശൂന്യതയിലൂടെ സഞ്ചരിക്കുന്ന ദൂരമാണിത്.

## അവലംബം